th-th	20 มหาเศรษฐีหลังโควิด19
zh-cn	新冠危机后的20位富翁

th-th	สัปดาห์ก่อนมีข่าวว่ารัฐบาลได้ส่งจดหมายถึง 20 เศรษฐีไทยที่รวยที่สุดในประเทศเพื่อขอคำแนะนำทางเศรษฐกิจเกี่ยวกับการแก้ไขวิกฤติโควิด19 รวมถึงความช่วยเหลือที่เศรษฐีเหล่านั้นจะมอบให้แก่ประชาชนที่ประสบปัญหาในทุก ๆ ด้าน
zh-cn	上周有消息称，政府向泰国富豪榜前20强致信，旨在希望他们能够共同帮助国家恢复经济并给出关于解决新冠肺炎(covid-19)危机的经济发展指导建议，同时能够为人民群众在各方面遇到的问题上给予帮助。

th-th	รายชื่อเศรษฐีเหล่านั้น แน่นอนว่าเป็นที่น่าสนใจสำหรับคนส่วนใหญ่ในประเทศ
zh-cn	这些名单上的富豪都是全国大部分人民熟知并关注的。

th-th	แต่สำหรับผมแล้ว รายชื่อที่จะน่าสนใจยิ่งกว่าก็คือ ภายหลังวิกฤติแล้ว ใครจะเป็นคนที่รวยที่สุด 20 อันดับ
zh-cn	但对于我来说，更令人值得关注的是，谁能在新冠危机解除后依然能名列全国富豪榜20强。

th-th	เหตุผลก็คือ หลังจากเกิดวิกฤติเศรษฐกิจทุกครั้ง มหาเศรษฐีเดิมจำนวนไม่น้อยมักจะเสียหายอย่างหนักจนตกอันดับหรือหายไปจากสาระบบของเศรษฐีใหญ่ รายชื่อมหาเศรษฐีใหม่จะปรากฏขึ้น
zh-cn	因为每次经济危机后，不少的富豪经常衰败直至退出前列名单或从富豪榜消失，同时新晋富豪也相继产生。

th-th	รายชื่อใหม่เหล่านี้ ส่วนใหญ่ก็อาจจะเป็นรายชื่อเศรษฐีธรรมดาในตลาดหุ้นอยู่แล้ว แต่บางครั้งก็เป็นเศรษฐีที่เกิดขึ้นใหม่และเติบโตอย่างรวดเร็วจนกลายเป็นคนที่ร่ำรวยที่สุดคนหนึ่ง
zh-cn	而这些新崛起的富豪大部分是已经活跃于证券市场并且有一定资产的人，但有时也存在新出现且快速成长为最富有的人。

th-th	การที่เรารู้ว่าใครจะเป็นมหาเศรษฐีใหม่นั้น จะทำให้เราสามารถเลือกหุ้นลงทุนที่จะได้ผลตอบแทนที่ดีและช่วยพาให้เรารวยไปด้วยได้
zh-cn	当我们知道谁将成为新的亿万富翁,这样我们就能够选择那些能够带来高回报的股票投资,让我们也能富裕起来。

th-th	ลองมาดูประวัติคร่าว ๆ ของการเกิดเศรษฐีใหม่หลังวิกฤติครั้งใหญ่ที่ผ่านมาในอดีตย้อนหลังไปถึงปี 2540 ดู
zh-cn	现在让我们来看一下1997年的经济大萧条后新财主诞生的历史。

th-th	ก่อนปี 2540 นั้น รายชื่อมหาเศรษฐี 20 อันดับของไทยนั้นส่วนใหญ่ก็คือเจ้าของธนาคารพาณิชย์ บริษัทเงินทุนหลักทรัพย์ บริษัทผู้ผลิตอาหารขนาดใหญ่ทั้งที่บริโภคในประเทศและส่งออก และผู้จัดสรรบ้านและที่ดินขนาดใหญ่ที่เริ่มจะบูมอานิสงค์จากคนยุคเบบี้บูมและคนเจน X ที่เริ่มจะร่ำรวยขึ้นและซื้อบ้านใหม่แยกจากพ่อแม่
zh-cn	1997年前，位列泰国富豪榜前20的富豪大部分是商业银行行长、金融证券公司董事长、国内消费和出口的大型食品生产商、从婴儿潮一代（baby boom）分配房屋繁荣壮大地产的相关人员及同父母分开买房不断富裕起来的x一代（genx/GenerationX）。

th-th	แต่เมื่อเกิดวิกฤติ “ต้มยำกุ้ง” ขึ้น ธนาคารและธุรกิจขนาดใหญ่ที่มักกู้เงินมหาศาลโดยเฉพาะจากต่างประเทศต่างก็แทบจะล้มละลาย
zh-cn	但是由于泰国“冬阴功”经济危机的发生，银行及大型企业必须从国外获得巨额贷款,但最后几乎都濒临破产。

th-th	ธนาคารส่วนใหญ่กลายเป็นของนักลงทุนต่างชาติ ความมั่งคั่งของเจ้าของลดลงมหาศาล คนรวย 20 อันดับแรกจำนวนมากกลายเป็น “เจ้าสัวเยสเตอร์เดย์” คนที่จะรวย 1 ใน 20 อันดับเริ่มต้นนับหนึ่งกันใหม่
zh-cn	大部分银行变成了国外投资者的投资地，导致大多富豪资产不断减少，而位列前20的富豪将有1位重新变成了20强中的“王者”。

th-th	หลังวิกฤติ หุ้นของบริษัทให้บริการโทรศัพท์มือถือที่เพิ่งจะเริ่มดำเนินการมาไม่นานและยังมีผู้ใช้ไม่มากนักต่างก็เจ็บตัวอย่างหนักและต้องทำการปรับโครงสร้างทางการเงินไม่น้อย
zh-cn	经济危机之后，刚刚开始运营且名下手机用户数量不多的手机移动公司的股票依然受到严重影响，所以必须对公司财务结构进行相应调整。

th-th	อย่างไรก็ตาม ในไม่ช้าผู้ใช้ก็เพิ่มขึ้นมากตามความก้าวหน้าของเทคโนโลยีซึ่งทำให้ต้นทุนของการให้บริการลดลงมากและค่าใช้โทรศัพท์ของประชาชนก็ลดลงมากเช่นกัน นั่นทำให้รายได้และกำไรของบริษัทเติบโตขึ้นอย่างรวดเร็ว
zh-cn	无论怎样，随着技术的进步，投资成本及用户使用成本都会大幅度下降，不久，用户人数便会不断增加，公司的收入和利润也会快速增长。

th-th	หุ้นของผู้ให้บริการโทรศัพท์มือถือเติบโตขึ้นมหาศาล เจ้าของบริษัทกลายเป็นคนรวยที่สุดในประเทศในชั่วเวลา “ข้ามคืน”
zh-cn	在手机用户持大幅度升值的同时，公司经营者也会在短期“跨夜”间成为国家首富。

th-th	ในเวลาใกล้เคียงกัน ร้านค้าปลีกสมัยใหม่ที่เป็นเครือข่ายซึ่งเริ่มเข้ามาในประเทศก่อนหน้าวิกฤติเล็กน้อยนั้น หลังจากวิกฤติผ่านพ้นไปก็เริ่มขยายตัวอย่างรวดเร็ว จากไม่กี่สาขาและขยายตัวอย่างช้า ๆ ก็เริ่มเติบโตอย่างรวดเร็วตามการเติบโตของ GDP ที่เริ่มฟื้นตัวอย่างรวดเร็ว
zh-cn	同一时间，在遭遇经济危机之前进入泰国的现代连锁零售商，在危机过后由几个分支逐渐扩展，之后随着国内生产总值（GDP）快速恢复而得到发展。

th-th	อานิสงค์จากการเติบโตของการลงทุนจากต่างประเทศที่เน้นการผลิตเพื่อส่งออกที่ประเทศไทยมีความได้เปรียบเพราะค่าแรงที่ถูกและค่าเงินบาทที่ค่อนข้างอ่อนเมื่อเทียบกับเงินดอลลาร์สหรัฐ ในเวลานั้น ประเทศไทยมีความสามารถในการแข่งขันด้านการผลิตที่ไม่แพ้ใครแม้แต่จีน ไม่ต้องพูดถึงเวียตนามหรือประเทศ “ชายขอบ” ทั้งหลาย
zh-cn	当时泰国的生产竞争力不亚于包括中国在内的任何一国，更不用说越南或其他“边缘”国家，同时国外投资的增长也为其繁荣带来了优势，如报酬低、相较于美元比较处于弱势的泰铢。

th-th	การเจริญเติบโตทางเศรษฐกิจอย่างรวดเร็วนั้นส่งผลให้เกิดการขยายตัวของเมืองอย่างรวดเร็ว ความต้องการที่อยู่อาศัยทำให้บริษัทพัฒนาอสังหาริมทรัพย์เติบโตอย่างไม่เคยปรากฏมาก่อนในทุกด้าน คนที่ทำห้างร้านให้เช่า คนทำบ้านขาย และแม้แต่คนทำนิคมอุตสาหกรรมต่างก็เข้าไปอยู่ในรายชื่อของคนรวยที่สุดในประเทศ
zh-cn	经济的快速增长导致城市的快速扩张，住房需求的增加使房地产公司得到全面空前发展，商店出租者、中间商、工业地产商都能进入国家富豪榜名单。

th-th	เช่นเดียวกัน ประชาชนที่ร่ำรวยขึ้นก็ส่งผลให้มีการบริโภคความบันเทิงต่าง ๆ มากขึ้นเฉพาะอย่างยิ่งก็คือการบริโภคสื่อเช่น การดูทีวีและชมภาพยนตร์มากขึ้น
zh-cn	与此同时，大众的富裕也导致各娱乐消费业的空前发展。例如：看电视、电影人数增长。

th-th	ดังนั้น คนที่รวยที่สุดในยุคนี้จึงรวมถึงเจ้าของสื่อต่าง ๆ ที่มีลักษณะ “กึ่งผูกขาด” ทั้งหลายด้วย
zh-cn	因此，这个时代能成为首富的人也包括“半垄断”媒体的所有者。

th-th	เวลาผ่านไปประมาณ 10 ปี จนถึงปี 2551 วิกฤติซับไพร์มก็เกิดขึ้น
zh-cn	大约10年过去，直至2008年次贷危机（次级贷款）出现。

th-th	วิกฤติครั้งนั้นไม่ได้รุนแรงและทำลายความมั่งคั่งของเศรษฐีไทยเท่าใดนัก
zh-cn	虽然这次危机不算严重，但摧毁了很多泰国富豪的财富。

th-th	อย่างไรก็ตาม เวลาที่ผ่านไปจากวิกฤติปี 40 โลกได้เห็นการเติบโตขึ้นอย่างมหาศาลของจีน เวียตนาม และประเทศที่เคย “ปิด” ทั้งหลาย เปิดประตูต้อนรับการลงทุนจากต่างประเทศและเข้ามาร่วมในระบบการค้าของโลกอย่างเต็มที่
zh-cn	在40年危机之后，世界看到了中国、越南的空前发展，并且曾经“封锁”的国家，如今打开了国门欢迎外来投资，同时全面加入了世界贸易系统。

th-th	และนั่นทำให้ความสามารถในการแข่งขันของไทยในด้านการผลิตเพื่อส่งออกด้อยลง เพราะประเทศใหม่ ๆ เหล่านั้นมีต้นทุนแรงงานที่ต่ำกว่าและมีแรงงานจำนวนมากรวมถึงมีตลาดในประเทศที่ใหญ่และกำลังเติบโตอย่างรวดเร็ว ทั้งหมดนั้นทำให้การลงทุนของไทยลดลงเช่นเดียวกับการส่งออกที่โตช้าลงมาก
zh-cn	但由于这些新兴国家的劳动成本比较低且劳动力资源充足，同时拥有庞大且快速增长的国内市场，导致削弱了泰国制造业竞争力，使得泰国投资减少的同时出口增长速度放缓。

th-th	ผลก็คือการเติบโตของ GDP ของไทยตั้งแต่หลังวิกฤติปี 2551 ลดลงอย่างต่อเนื่องจากที่โตเร็วที่สุดในอาเซียนเป็นโตช้าที่สุด ทั้งหมดนั้น ส่วนหนึ่งคงเป็นผลจากความวุ่นวายทางการเมืองของไทยเองด้วย
zh-cn	结果，2008年泰国次贷危机的国内生产总值持续下降，从东盟的增长最快到增长最慢。而所有的这些可能都是泰国自身政治动荡产生的结果。

th-th	โชคยังดีที่โครงสร้างของเศรษฐกิจไทยเริ่มมีการเปลี่ยนแปลงไปจากที่อิงกับการลงทุนและการส่งออกมาเป็นการบริโภคภายในประเทศและการท่องเที่ยวจากต่างประเทศโดยเฉพาะนักท่องเที่ยวจีน
zh-cn	幸运的是，泰国经济结构开始由投资和出口模式转变为国内消费和旅游业为主，尤其是中国游客等外国游客。

th-th	ผลก็คือ ธุรกิจเกี่ยวกับการบริโภคภายในประเทศเติบโตดี ยอดขายรถ บ้านและโดยเฉพาะอย่างยิ่งคอนโดเติบโตขึ้นมากเช่นเดียวกับโทรศัพท์มือถือแบบสมาร์ทโฟนที่ทุกคนต้องมีเพื่อที่จะรับกับสื่อทางอินเตอร์เน็ตแบบใหม่ที่กำลังเข้ามา Disrupt สื่อแบบเก่าและเรื่องอื่น ๆ อีกมากที่กำลังเกิดขึ้นทั่วโลก
zh-cn	因此，国内消费业务发展良好，汽车、房屋尤其是公寓套房就像每个人都必须拥有一部智能手机一样销售量急剧增长，随着新的互联网媒体涌入，破坏了旧媒体的发展和影响了世界其他地区发生的事情。

th-th	การบริโภคทั้งหมดนั้นทำได้เนื่องจากการลดลงของดอกเบี้ยสู่จุดต่ำสุดและสภาพคล่องทางการเงินที่ล้นเหลือซึ่งทำให้ผู้บริโภคสามารถกู้เงินได้จำนวนมาก อัตราการเป็นหนี้ของบุคคลธรรมดาของไทยสูงขึ้นเป็นประวัติการณ์
zh-cn	由于利率降到最低水平，普通人民群众贷款利率历史新低，另外拥有充裕的资金流动环境，所以能够允许消费者在一定范围内大量贷款。

th-th	การเปลี่ยนแปลงของโครงสร้าง GDP ดังกล่าวนั้นก่อให้เกิด 20 เศรษฐีใหม่ ที่มักเป็นเจ้าของธุรกิจที่ตอบสนองการบริโภคของประชาชนและการท่องเที่ยว
zh-cn	上述国内生产总值结构的变化产生了20位富豪，而他们是积极响应国家的公众消费业和旅游业的负责人。

th-th	เจ้าของธุรกิจปล่อยเงินกู้ให้แก่ประชาชนเพื่อการบริโภคหลายคนเข้ามาอยู่ใน List ผู้ขายสินค้าอุปโภคบริโภค
zh-cn	企业管理者为了让更多人进入消费品销售名单中，放宽贷款提供给人民群众。

th-th	เจ้าของสายการบิน โรงแรมและร้านอาหาร เช่นเดียวกับผู้พัฒนาอสังหาริมทรัพย์ก็ยังอยู่ในรายชื่อคนร่ำรวยของประเทศ ไม่ต้องพูดถึงห้างร้านสรรพสินค้าและร้านค้าปลีกสมัยใหม่ทั้งหลายที่เน้นการบริโภคของประชาชน แม้แต่โรงพยาบาลที่ให้บริการแก่ชาวต่างชาติก็เติบโตและทำกำไรสูงมาก
zh-cn	航空公司、酒店及餐饮业管理者同房地产开发商一样都在国家富豪名单上，更不用强调公众消费的百货商店现代零售商。即使向外国人提供服务的医院也有很高的利润来源。

th-th	อย่างไรก็ตาม ในช่วง 4-5 ปีที่ผ่านมานั้น “กระแสใหม่” ของการเติบโตของ “เศรษฐกิจดิจิตอล” กำลัง “ถาโถม” เข้ามาอย่างรุนแรง และนั่นได้ทำให้ธุรกิจหลายอย่างเฉพาะอย่างยิ่งธุรกิจสื่อเช่น ทีวี แทบจะล้มหายตายจากไปและเจ้าของตกจากรายชื่อของมหาเศรษฐีอย่างสิ้นเชิง
zh-cn	但是，在过去的4-5年，“数字经济”的“新趋势”正在“崛起”，导致很多企业尤其是像电视等媒体行业几乎消失，而媒体行业所有者也将消失在富豪榜名单里。

th-th	ก่อนวิกฤติโควิด19 นั้น ยังมีมหาเศรษฐีใหม่อีกกลุ่มหนึ่งที่ปรากฏตัวขึ้นอย่าง “งง ๆ” เพราะดูเหมือนว่าจะไม่ค่อยเกี่ยวกับเรื่องของภาพใหญ่ทางเศรษฐกิจของไทยก็คือกลุ่มที่ทำธุรกิจสาธารณูปโภคพื้นฐานโดยเฉพาะพลังงานไฟฟ้า
zh-cn	新冠肺炎（covid-19）危机出现之前，有另外一群新晋富豪感到“困惑”，因为他们以公共事业为基础，尤其是电力业与泰国的经济大环境无关。

th-th	รถไฟฟ้า ที่เติบโตขึ้นอย่างรวดเร็ว อานิสงค์จากอัตราดอกเบี้ยที่ต่ำและสภาพคล่องทางการเงินที่สูงของระบบเศรษฐกิจไทย ทำให้สามารถเข้าไปประมูลแข่งขันให้บริการทั่วโลก
zh-cn	但电车的快速繁荣发展，并且由于泰国低利率、高金融流动性的经济系统将使电车在全球范围内竞争，使他们进入了国家富豪榜。

th-th	คำถามก็คือ หลังวิกฤติโควิด19 แล้ว ใครจะเข้ามาอยู่ในบัญชีรายชื่อเศรษฐีใหม่ของไทย
zh-cn	问题是，在新冠肺炎危机后，谁能够进入泰国富豪新名单？

th-th	ถ้าดูจากวิวัฒนาการในช่วงเร็ว ๆ นี้ ในเศรษฐกิจหรือตลาดของอเมริกานั้น ดูเหมือนจะ “ฟันธง” ได้เลยว่าคงเป็นบริษัทและเจ้าของที่ทำธุรกิจดิจิตอลหรือไฮเท็คทั้งหลาย เพราะแม้ในขณะนี้ที่หุ้นในตลาดหลักทรัพย์ส่วนใหญ่ตกกันหลายสิบเปอร์เซ็นต์
zh-cn	纵观美国经济或市场的最新发展，由于大部分证券市场的股票在这个时期已经跌了百分之好几十，   似乎已经“断言”经营数字企业和高科技公司的管理者便在榜单之内。

th-th	แต่หุ้นอย่างอะมาซอนและเน็ตฟลิกกลับปรับตัวขึ้นเป็น “All Time High”
zh-cn	但美国亚马逊公司（Amazon）和网飞公司（Netflix）的股票涨至“历史新高”。

th-th	ตลาดรับรู้แล้วว่าหลังจากโควิด19 โลกก็จะยังอยู่ เศรษฐกิจก็จะยังเติบโตต่อไป แต่คนที่จะยิ่งใหญ่เป็นผู้ให้บริการแก่คนทั้งโลกมากขึ้นไปอีกก็คือบริษัทเหล่านี้
zh-cn	新冠疫情结束后，市场依然存在，经济也将继续发展，成为富豪的便是为世界提供服务的这些公司所有者。

th-th	แต่สำหรับประเทศไทยเองนั้น ผมก็ยังไม่เห็นคนที่จะมา “รับไม้ต่อ” เป็นผู้นำเศรษฐกิจไทยให้เติบโตต่อไป เป็นไปได้ว่าอาจจะไม่มี
zh-cn	但对于泰国自身而言，我还未见有人来“接手”做泰国经济领头人并促进经济持续发展，可以说几乎没有。

th-th	ซึ่งนั่นก็อาจจะหมายความว่า บริษัทเดิม ๆ ที่ยิ่งใหญ่ในวันนี้ก็ยังจะกลับมาทำงานเหมือนเดิม มูลค่าหุ้นก็อาจจะปรับตัวขึ้นมาเท่ากับก่อนโควิด19
zh-cn	那意味着原先强盛的企业，今天依旧复工，股价也会调整回升到新冠肺炎之前的高度。

th-th	แต่จะให้โตต่อไปก็อาจจะยาก เพราะโลกในยุคหน้านั้น คนจะใช้สินค้าที่ไฮเท็คหรือก้าวหน้ามากขึ้น ซึ่งสินค้าพวกนั้นอาจจะมาจากต่างประเทศ
zh-cn	但想要继续发展壮大也是有难度的，因为面子时代，人们使用更多的是高科技的、先进的外贸产品。

th-th	นี่ก็ไม่เหมือนวิกฤติสมัยก่อนที่เราพอจะเห็นบริษัทที่จะมารับไม้ต่อหลังวิกฤติ
zh-cn	不同于先前遇到的危机，会有公司在危机过后来接手促进经济发展的任务。

th-th	เพราะบริษัทเหล่านั้นต่างก็เริ่มก้าวเดินมาก่อนวิกฤติแล้ว หลังวิกฤติพวกเขาก็แค่เติบโตเร็วขึ้นจนแซงบริษัทเดิม ๆ ที่ตกต่ำลงเพราะไม่สามารถปรับตัวให้เข้ากับยุคสมัยใหม่ได้
zh-cn	因为那些公司已经在危机前开始发展了，他们只需要在危机后迅速壮大直至取代那些因无法调整自己以适应新时代而没落的公司。

th-th	ผมคงต้องเฝ้ารอต่อไป รอว่าเมื่อไรไทยจะมี “ยูนิคอร์น” ตัวแรก
zh-cn	也许我还需继续等待，等着泰国何时才出现第一个“独角兽”。